Podbeskydská brázda

Podbeskydská brázda je geomorfologický celok na severe Slovenska. Je súčasťou provincie Západné Karpaty, subprovincie Vonkajšie Západné Karpaty a oblasti Stredné Beskydy.

 Polohopis 
Na severe a západe hraničí s Oravskými Beskydami, na juhu s Podbeskydskou vrchovinou a na východe ju vymedzuje hranica s Poľskom.

Podbeskydská brázda je predĺžená v smere západ – východ. Najvyšším bodom celku je Sihelniansky hrádok (993,4 m n. m.)Orava – Beskyd Žywiecki. Edícia turistických máp. 1 : 50 000. Harmanec: VKÚ, a. s., 2001.. Vodné toky tu pretekajú prevažne v severojužnom smere, napríklad Klinianka, Mútňanka, Veselianka, Polhoranka, Rabčický potok.

 Osídlenie 
Leží tu 7 obcí:
Mútne
Novoť
Oravská Polhora
Oravské Veselé
Rabča
Rabčice
Sihelné

Veľká časť územia je súčasťou CHKO Horná Orava.

 Referencie 


Kategória:Geomorfologické celky na Slovensku
Kategória:Brázdy na Slovensku